
Prípravok na ochranu rastlín pre profesionálnych používateľov
CLOMATE 

[bookmark: _Hlk529782344][bookmark: _GoBack]Prípravok CLOMATE je preemergentný pôdny systemicky pôsobiaci herbicíd vo forme suspenzie kapsúl v kvapaline pre použitie po zriedení vodou (CS), určený proti dvojklíčnolistovým burinám v repke ozimnej, zemiakoch, bôbe, mrkve a hrachu.  

ÚČINNÁ LÁTKA:
	Clomazone 
	360 g/l
(31,1 % hm)
	
	

	
	
	


Látky nebezpečné pre zdravie, ktoré prispievajú ku klasifikácii prípravku: Clomazone,   č. CAS: 81777-89-1; chlorid vápenatý, č. CAS: 10043-52-4;

OZNAČENIE PRÍPRAVKU 
nepožaduje sa
P102	Uchovávajte mimo dosahu detí.
P270	Pri používaní výrobku nejedzte, nepite ani nefajčite.
P280	Noste ochranné rukavice/ochranný odev/ochranné okuliare/ochranu tváre.
P501	Zneškodnite obsah/nádobu zneškodnite na miestach určených na zneškodňovanie nebezpečného odpadu, v súlade s vnútroštátnymi nariadeniami.

EUH401 	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

SP 1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).

Z 4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt 5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo 2	Pre ryby a ostatné vodné organizmy jedovatý.
V 3	Riziko prípravku je prijateľné pre dážďovky a iné pôdne makroorganizmy.
Vč 3	Prípravok pre včely s prijateľným rizikom pri dodržaní predpísanej dávky alebo koncentrácie. 

Zákaz používania prípravku v 1. ochrannom pásme zdrojov pitných vôd!
Zákaz priameho vypúšťania nespotrebovaných zvyškov do podzemných vôd.
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode. 
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

Výrobca:		Albaugh TKI d.o.o
		Grajski trg 21
		SI-2327 Rače
		Slovinská republika

Držiteľ autorizácie:			Albaugh TKI d.o.o.
Grajski trg 21
2327 Rače
Slovinská republika

Tel.: +386 2 6090 211
odborné otázky v slovenčine: +421 233 325 605 
www.albaugh.eu

Číslo autorizácie ÚKSÚP:		18-00403-AU

Dátum výroby:			uvedené na obale
Číslo výrobnej šarže:		uvedené na obale
Balenie: 				0,5 l HDPE alebo f-HDPE fľaša
1 l HDPE fľaša
3 l, 5 l, 10 l a 20 l HDPE kanister  

 ® TM je ochranná známka alebo obchodný názov Albaugh, LLC, alebo pridruženej spoločnosti.

PÔSOBENIE PRÍPRAVKU
Účinná látka prípravku clomazone patrí do skupiny oxazolidinónov. Do rastlín preniká koreňmi a u citlivých druhov inhibuje biosyntézu prekurzorov chlorofylu a karotenoidov. Listy citlivých rastlín alebo klíčiace rastliny ošetrené prípravkom sú vybielené.

Citlivé buriny: lipkavec obyčajný, kapsička pastierska, hviezdica prostredná, mrlík biely
Stredne citlivé buriny: hluchavka purpurová
Odolné buriny: rumančekovité, peniažtek roľný, fialky, veroniky, láskavec ohnutý

NÁVOD NA POUŽITIE 
	Plodina
	Účel použitia 
	Dávka/ha
	Ochranná doba 
	Poznámka

	repka ozimná
	lipkavec
	0,33 l
	AT
	

	zemiak, bôb, mrkva, hrach
	lipkavec
	0,25 l
	AT
	Preemergentne, maximálne 1 x



POKYNY PRE APLIKÁCIU
Dávka vody: 200 – 400 l/ha
Maximálny počet ošetrení: 1x za vegetáciu
Repka ozimná 
Aplikujte na jemne skyprenú pôdu bez hrúd, s vlhkým a zarovnaným sejbovým lôžkom. Sypké a hrudkovité osevné plochy je pred aplikáciou potrebné spevniť valcovaním alebo inou kultiváciou. Pre zaistenie primeranej bezpečnosti plodiny musí byť semeno prekryté vrstvou pôdy s hrúbkou aspoň 20 mm. V prípade priameho výsevu bez orby musia byť pred aplikáciou riadky prekryté bránením v priečnom smere. Aplikujte najneskôr do 3 dní po sejbe, pred vzídením plodín a burín. Dbajte na to, aby nedochádzalo k vychyľovaniu či kmitaniu postrekovacieho ramena, zaistite rovnomerné pokrytie plochy postrekom. 
Zemiak 
Aplikujte na plochách s jemne skyprenou pôdou bez hrúd. Optimálny termín aplikácie je po „slepej preorávke“, zemiaky však nesmú mať vegetačný vrchol nad povrchom pôdy (spravidla cca. 7 dní pred vzídením). Dbajte na to, aby nedochádzalo k vychyľovaniu či kmitaniu postrekovacieho ramena, zaistite rovnomerné pokrytie plochy postrekom. 
Bôb, mrkva, hrach
Aplikujte na jemne skyprenú pôdu bez hrúd, s vlhkým a zarovnaným sejbovým lôžkom. Sypké a hrudkovité osevné plochy je pred aplikáciou potrebné spevniť valcovaním alebo inou kultiváciou. Pre zaistenie primeranej bezpečnosti plodiny musí byť semeno prekryté vrstvou pôdy s hrúbkou aspoň 20 mm. V prípade priameho výsevu bez orby musia byť pred aplikáciou riadky prekryté bránením v priečnom smere. Aplikujte najneskôr do 3 dní po sejbe, pred vzídením plodín a burín. Dbajte na to, aby nedochádzalo k vychyľovaniu či kmitaniu postrekovacieho ramena, zaistite rovnomerné pokrytie plochy postrekom.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri určitých poveternostných podmienkach môže dôjsť k dočasnej zmene farby listov plodín (zosvetlenia, zožltnutia alebo vybielenia okrajových častí), ktorá sa výraznejšie prejaví po silnejších dažďových zrážkach krátko po aplikácii. Tieto prechodné príznaky sa rastom plodiny rýchlo strácajú a nemajú žiaden nepriaznivý účinok na úrodu.. Prípravok CLOMATE môže byť použitý pri všetkých odrodách repky ozimnej, zemiakov, bôbu, mrkvy a hrachu pred vzídením plodiny a burín. Keďže bezpečnosť prípravku CLOMATE voči dcérskym hľuzám zemiakov zatiaľ nebola testovaná, o vhodnosti použitia prípravku na ošetrenie sadbových zemiakov sa poraďte s výrobcom alebo s vaším distribútorom. Použitie prípravku na semenných porastoch odporúčame konzultovať so zmluvnými obchodnými zástupcami. Účinky na plodiny určené na spracovanie zatiaľ neboli stanovené. Použitie prípravku CLOMATE na plodinách určených na spracovanie konzultujte so spracovateľom. 

OPATRENIA PROTI VZNIKU REZISTENCIE 
Clomazone pôsobí ako blokátor biosyntézy niektorých esenciálnych rastlinných pigmentov, vrátane tých, ktoré sú zodpovedné za fotosyntézu. Citlivé buriny absorbujú účinnú látku počas klíčenia a vzchádzajú s vyblednutými listami, ktoré odumierajú čoskoro po ich vzídení. Clomazone je zaradený do skupiny izoxazolidinónov a je zaradený HRAC do skupiny F4 (inhibítor DOXP syntázy).     
U burín existuje mierne riziko vybudovania odolnosti voči prípravku CLOMATE, preto je potrebné uplatniť postupy pre prevenciu a riešenie takejto rezistencie. Medzi vhodné postupy patrí zladenie použitia herbicídov s biologickou ochranou plodín, ako aj striedanie použitia prípravku CLOMATE (nepoužívajte ho viac ako 1x v kalendárnom roku) s  herbicídmi s iným mechanizmom a s podobným spektrom účinku. Uplatnite stratégiu pre rezistenciu burín založenú na správnej poľnohospodárskej praxi a dodržiavajte nasledovné zásady:
· Postupujte podľa odporúčaní na etikete výrobku.
· Realizujte doplnkové postupy pre boj proti burinám.
· Minimalizujte riziko šírenia zaburinenia. 
· Pri postrekovaní uplatnite vhodné opatrenia pre čo najúčinnejšiu likvidáciu burín. Pre maximalizáciu pokrytia plochy použite vhodné postrekové trysky.
· Aplikujte len pri vhodných poveternostných podmienkach.
Monitorujte pôsobenie herbicídu a o akýchkoľvek neočakávaných účinkoch informujte spoločnosť Albaugh Europe SARL.

VPLYV NA ÚRODU
Ak sa prípravok CLOMATE používa v súlade s návodom na použitie uvedenom na etikete, žiadne nepriaznivé účinky na úrodu sa neočakávajú.

VPLYV NA NÁSLEDNÉ, NÁHRADNÉ A SUSEDIACE PLODINY
Následné plodiny 
Po bežnom zbere úrody akýchkoľvek plodín ošetrených prípravkom CLOMATE je potrebná orba a kultivácia do hĺbky aspoň 15 cm pred siatím či výsadbou spomedzi uvedených následných plodín: obilniny, repka ozimná, bôb, zemiaky, hrach (pre mechanizovaný zber), kukurica, ľan, repa cukrová, okrúhlica. 
V sezóne nasledujúcej bezprostredne po pestovaní plodiny ošetrenej prípravkom CLOMATE nevysievajte a nevysádzajte žiadne iné následné plodiny okrem vyššie uvedených druhov.
Ak by na tom istom pozemku bola vysievaná mrkva dvakrát za sebou, druhý krát nesmie byť použitý prípravok CLOMATE alebo iný prípravok s účinnou látkou clomazone. 
Náhradné plodiny 
Ak je potrebné repku ozimnú predčasne zaorať ako náhradné je možné vysiať plodiny uvedené v tabuľke. Pred výsevom je potrebná orba do hĺbky aspoň 25 cm. 

	Čas sejby/výsadby náhradnej plodiny
	Schválené náhradné plodiny
	Obmedzenia

	Jeseň
	Ozimné obilniny 
	Od ošetrenia poškodenej plodiny musí uplynúť aspoň 6 týždňov

	Jar
	Hrach, bôb, zemiaky
	Od ošetrenia poškodenej plodiny musí uplynúť aspoň 6 týždňov

	
	Jarné obilniny, kukurica, cibuľa, mrkva, ľan, okrúhlica
	Od ošetrenia poškodenej  plodiny musí uplynúť aspoň 7 mesiacov



V sezóne nasledujúcej bezprostredne po pestovaní plodiny ošetrenej prípravkom CLOMATE nevysievajte a nevysádzajte žiadne iné náhradné plodiny okrem vyššie uvedených druhov.

Ak je potrebné zemiaky predčasne zaorať ako náhradné je možné vysiať plodiny uvedené v tabuľke. Pred výsevom je potrebná orba do hĺbky aspoň 25 cm. 

	Čas sejby/výsadby náhradnej plodiny
	Schválené náhradné plodiny
	Obmedzenia

	Jar
	Hrach, bôb , zemiaky, mrkva, repa cukrová, cibuľa, ľan, okrúhlica
	Od ošetrenia poškodenej  plodiny musí uplynúť aspoň 6 týždňov

	
	Kukurica, fazuľa záhradná
	Od ošetrenia poškodenej  plodiny musí uplynúť aspoň 9 týždňov

	jeseň
	Bez obmedzení



Na jar bezprostredne po pestovaní plodiny ošetrenej prípravkom CLOMATE nevysievajte a nevysádzajte žiadne iné náhradné plodiny okrem vyššie uvedených druhov.
Postrekom ani úletom nesmú byť zasiahnuté susedné plodiny ani iné porasty!

VPLYV NA UŽITOČNÉ A INÉ NECIEĽOVÉ ORGANIZMY
Prípravok CLOMATE nemá neprijateľný negatívny vplyv na užitočné a necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Ihneď po skončení postreku musia byť všetky stopy prípravku odstránené z miešacej nádrže a postrekovača podľa nasledujúceho postupu, aby neskôr nedošlo k poškodeniu iných plodín ošetrovaných postrekovačom, v ktorom bol prípravok na báze clomazonu:
1)	Po vyprázdnení nádrže vypláchnite nádrž, ramená a trysky čistou vodou (štvrtinou objemu nádrže postrekovača).
2)	Vypustite oplachovú vodu a celé zariadenie znovu prepláchnite čistou vodou (štvrtinou objemu nádrže postrekovača), prípadne s prídavkom čistiaceho prostriedku alebo sódy (3% roztokom). V prípade použitia čistiacich prostriedkov postupujte podľa návodu na ich použitie.
3)	Opakujte postup podľa bodu „2“ ešte dvakrát.
4)	Trysky a sitká musia byť čistené oddelene pred zahájením a po ukončení preplachovania.
Použité aplikačné zariadenie a ochranné pracovné prostriedky asanujte 3 % roztokom uhličitanu sodného (sódy) a umyte vodou. 

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie! Pri práci nejedzte, nepite a nefajčite! Zabráňte kontaktu s očami! Používajte vhodný ochranný odev, ochranné rukavice a ochranné okuliare alebo ochranný štít na tvár. Postrekujte len za bezvetria alebo pri miernom vánku, vždy v prúde vetra smerom od obsluhy a s postupom do neošetrenej plochy! Uchovávajte mimo dosahu potravín, nápojov a krmív pre zvieratá.  
Príprava postrekovej kvapaliny 
Pracovný ochranný odev, rukavice odolné voči chemikáliám, respirátor s filtrom, ochranný štít na tvár alebo bezpečnostné okuliare, gumová/PVC zástera
Aplikácia 
Pri práci s prípravkom používajte ochranný pracovný odev, ochranný štít na tvár, resp. ochranné okuliare, respirátor proti výparom, gumové rukavice a gumovú obuv. Pri riedení postreku používajte aj zásteru z pogumovaného materiálu.
Pri práci s prípravkom a do doby vyzlečenia ochranného odevu a umytia vodou a mydlom nejedzte, nepite a nefajčite! Po skončení práce a pred každým jedlom sa dôkladne umyte vlažnou vodou a mydlom.
Pokožku rúk po umytí ošetrite regeneračným krémom.
Protipožiarne opatrenia
Pre hasenie požiaru sú najvhodnejšími prostriedkami hasiaca pena, hasiaci prášok a piesok, resp. zemina. Vodu možno použiť len výnimočne a to iba vo forme jemnej hmly, nikdy nie silným prúdom. Pri hasení vodou je nutné zabrániť úniku kontaminovaných splaškov z priestoru požiaru do okolia, najmä do verejnej kanalizácie, podzemných vôd, recipientov povrchových vôd, prípadne ich úniku na poľnohospodársku pôdu.
UPOZORNENIE!
Pri hasení požiaru v dobre vetraných priestoroch používajte ochrannú masku na tvár s filtrom, v uzatvorených priestoroch používajte izolačný dýchací prístroj.

PRVÁ POMOC
Po zasiahnutí očí – Ak sa prípravok dostal do očí, držte oko otvorené a vyplachujte ho pomaly a jemne vodou 15 – 20 minút. Pokiaľ máte kontaktné šošovky, po 5 minútach si ich vyberte a pokračujte vo vyplachovaní oka. Ďalšie ošetrenie konzultujte telefonicky s toxikologickým centrom alebo vyhľadajte lekársku pomoc.
Po požití – Ošetrenie konzultujte telefonicky s toxikologickým centrom alebo vyhľadajte lekársku pomoc. Pokiaľ je postihnutá osoba schopná prehĺtať, podajte jej na pitie pomalými dúškami dostatočné množstvo vody. Nevyvolávajte zvracanie, pokiaľ to nebolo nariadené toxikologickým centrom alebo lekárom. Postihnutej osobe v bezvedomí nič nepodávajte orálne.
Po nadýchaní – Po nadýchaní presuňte postihnutého na čerstvý vzduch. V prípade zastavenia dýchania zavolajte 155 alebo 112 a postihnutému poskytnite umelé dýchanie. Ak je to možné, ďalší postup ošetrenia konzultujte telefonicky s toxikologickým centrom alebo vyhľadajte lekársku pomoc.
Po zasiahnutí pokožky – Pri zasiahnutí pokožky alebo odevu prípravkom odstráňte znečistené oblečenie. Ihneď oplachujte pokožku veľkým množstvom vody po dobu 15 – 20 minút. Ďalší postup ošetrenia konzultujte telefonicky s toxikologickým centrom alebo vyhľadajte lekársku pomoc.
Ak sa prejavia príznaky otravy a po požití a zasiahnutí oka v každom prípade vyhľadajte lekársku pomoc, informujte lekára o druhu prípravku a odovzdajte mu túto etiketu.
Liečbu postihnutého možno konzultovať s príslušným toxikologickým informačným strediskom:
Národné toxikologické informačné centrum – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166
Núdzové telefónne číslo CARECHEM (24 hod.): +44 (0) 1235 239 670

SKLADOVANIE
Prípravok skladujte v dobre uzatvorených originálnych obaloch v suchých, čistých a chladných skladoch oddelene od potravín, nápojov, krmív, hnojív, dezinfekčných prostriedkov a obalov od týchto látok, pri teplotách +5 až +30°C.
Chráňte pred ohňom, mrazom a priamym slnečným svetlom.
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

UPOZORNENIE
Výrobca nezodpovedá za škody vzniknuté v dôsledku neodborného či predpisom nezodpovedajúceho skladovania a použitia prípravku.

